Diari Oficial de la Generalitat Valenciana


Sumari del DOGV 9210, del 08-11-2021 (2021/11128)

RESOLUCIÓ de 2 de novembre de 2021, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'ordena la publicació de la part dispositiva de la Sentència 959/2021, de 2 de juliol, de la Secció Cinquena de la Sala Contenciosa Administrativa del Tribunal Suprem.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11149


Data del document
:   02-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * institució pública
    * legislació
    * qualitat del producte
    * suport econòmic
    * ajuda a l'agricultura
    * indústria agroalimentària
    * promoció comercial
    * marca comercial
    * agrupació de productors agraris
    * denominació d'origen
    * empresa privada

RESOLUCIÓ de 2 de novembre de 2021, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'ordena la publicació de la part dispositiva de la Sentència 959/2021, de 2 de juliol, de la Secció Cinquena de la Sala Contenciosa Administrativa del Tribunal Suprem. [2021/11516]  
Vista la Sentència núm. 556/2019, de 9 de juliol, dictada per la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, per la qual es desestima el recurs contenciós administratiu núm. 870/2011 interposat contra l'Ordre 13/2011, de 20 de maig, de la Conselleria d'Agricultura, Pesca i Alimentació de la Comunitat Valenciana, per la qual s'aprova el text del reglament i plec de condicions de la Denominació d'Origen Protegida València i el seu consell regulador, en concret, l'article únic, apartat 2, de l'annex II, que fa referència a demarcació de la zona geogràfica de la DOP València.  
Vista la Sentència 959/2021, de 2 de juliol, de la Secció Cinquena de la Sala Contenciosa Administrativa del Tribunal Suprem, que estima el recurs de cassació núm. 7891/2019 presentat contra l'esmentada sentència.  
Vist l'escrit del lletrat de la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, en el qual s'indica, en relació amb les sentències a les quals s'ha fet referència anteriorment, que «es duga a pur i degut efecte els acords».  
Considerant l'article 17.2 de la Llei orgànica 6/1985, d'1 de juliol, del poder judicial, i els articles 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat del compliment de les sentències i altres resolucions fermes dictades pels tribunals de justícia.  
Considerant el que es disposa en la Llei 5/1983, de 30 de desembre, del Consell, i en el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
Únic  
Ordenar la publicació en el Diari Oficial de la Generalitat Valenciana de la Sentència núm. 959/2021 de 2 de juliol, de la Secció Cinquena de la Sala Contenciosa Administrativa del Tribunal Suprem, que estima el recurs de cassació núm. 7891/2019 presentat contra l'esmentada sentència, la part dispositiva de la qual és la següent:  
«1) Establir com a doctrina jurisprudencial la indicada en el fonament segon, apartat (iii).  
2) Declarar pertocar i estimar el recurs de cassació núm. 7891/2019 interposat pel Consell Regulador de la Denominació d'Origen Protegida Alacant i pel Consell Regulador de la Denominació d'Origen Protegida Utiel-Requena contra la Sentència núm. 556/2019, de 9 de juliol, dictada per la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu núm. 870/2011 i, en conseqüència, cassar i anul·lar la sentència impugnada.  
3) Estimar el recurs contenciós administratiu interposat pel Consell Regulador de la Denominació d'Origen Protegida Alacant i pel Consell Regulador de la Denominació d'Origen Protegida Utiel-Requena contra l'Ordre 13/2011, de 20 de maig, de la Conselleria d'Agricultura, Pesca i Alimentació de la Comunitat Valenciana, per la qual s'aprova el text del reglament i el plec de condicions de la DOP València i el seu consell regulador, anul·lant els paràgrafs de l'apartat 2 de l'annex II de l'Ordre 13/2011, de 20 de maig, que s'indiquen en el fonament tercer d'aquesta sentència.  
4) Imposar les costes conforme al que s'estableix en l'últim Fonament d'aquesta sentència.  
Notifiqueu aquesta resolució a les parts i inseriu-la en la col·lecció legislativa.  
Així s'acorda i signa.»  
  
València, 2 de novembre de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.